Laura de Sade

Laura de Sade, også kjent under pikenavnet Laura de Noves (født 1310 i Avignon, død 6. april 1348) var gift med grev Hugues II de Sade. 

Hun er blitt utpekt som den Laura som humanisten og kanniken Francesco Petrarca beskrev i sine kjærlighetsdikt.Abbé de Sade: Mémoires pour la vie du François Pétrarque (1764-1767) En helt sikker identifikasjon foreligger imidlertid ikke.New Standard Encyclopedia, 1992 fra Standard Educational Corporation, Chicago, Illinois; s. P-240 Laura fikk stor innflytelse på Petrarcas liv og diktning, men det finnes lite sikker kunnskap om henne.

Liv og virke
Hun ble født som datter til ridderen Audebert de NovesGilbert Lély: Vie du Marquis de Sade. 1952, s. 10. og Ermessende de Réal, og hun giftet seg 16. januar 1325, femten år gammel. Petrarca skal ha fått øye på henne første gang to år senere under midnattsmessen langfredag 6. april 1327 i kirken Sainte-Claire d'Avignon. 

Laura de Sade fikk elleve barn med Hugues II de Sade: Paul, Audebert, Hugues III (stamfar til slekten de Sade; hertil hørte marki de Sade), Pierre, Jacques, Joannet, Philippe, Augière, Ermessende, Marguerite og Garsende. 

I 1348 døde Laura som offer for svartedauden. Merkelig nok skal det ha skjedd på samme dato og time som første gang Petrarca fikk øye på henne.Gilbert Lély: Vie du Marquis de Sade. 1952, s. 11. 

Etterliv
Da kong Frans I av Frankrike reiste gjennom Avignon i 1533, lot han Lauras grav åpne. I kisten ble det funnet et blyskrin som inneholdt en medaljong og en italiensk sonett. Denne røpet angivelig at dette var levningene etter kvinnen Petrarca hadde gjort berømt. Kongen skal da ha skrevet enda et epitafium på ottave rime, la dette i medaljongen, la denne og sonetten tilbake i blyskrinet, og lot graven forsegle igjen.  

Under den franske revolusjon ødela revolusjonære minoritterkirken i Avignon der Laura de Sade lå begravd. Hennes slektning markis de Sade (1740-1814), som ved denne tid fortsatt nøt frihet og politisk innflytelse under navnet Louis SadeNeil Schaeffer: The Marquis de Sade: A Life (1999), forsøkte forgjeves å få hennes levninger flyttet til en krypt under slektens slott Lacoste,Donald Thomas: Markis de Sade (1994), s 28. som i nyere tid er blitt kjøpt og restaurert av Pierre Cardin.https://www.architecturaldigest.com/story/pierre-cardin-provence-castle-article BBC: «Pierre Cardin-feide splitter landsby»

Referanser

 Litteratur  
 Abbé de Sade: Mémoires pour la vie du François Pétrarque, tirés de ses œuvres et des auteurs contemporains avec les notes ou dissertations et les pièces justificatives (T. I à III, Amsterdam-Avignon, 1764-1767)
 Gilbert Lély: Vie du Marquis de Sade (1952-57, 1989)
 Donald Thomas: Markis de Sade (Natur & Kultur, 1994)
 A. Paita: Petrarca e Laura (Milan 2004)

 Eksterne lenker 

 Francesco Petrarch and Laura de Noves

Kategori:Fransk adel
Kategori:Personer fra Avignon